ངས་ཁོང་ཚོ་ཁ་ཤས་དང་མཉམ་དུ་བཀའ་མོལ་བྱུང་ལ།ཁོང་ཚོ་བརྗོད་དོན་ལ་ཨ་རི་ནང་དུ་ཡོད་པའི་ཨ་ཧྥེ་རི་ཁ་བ་རྣམས་ཀྱིས་ཁོང་ཚོའི་འཐབ་རྩོད་ནི་སྤྱི་དམངས་ཐོབ་ཐང་ཆེད་བརྗོད་ཚེ།སྤྱི་དམངས་ཐོབ་ཐང་ནི་ནང་ཁུལ་གྱི་དོན་དག་ཞིག་ཡིན་པས་ཨ་རིའི་གཞུང་གིས་ཁྲིམས་འཛིན་དབང་ཆའི་ནང་དུ་ཚུད་ཡོད་པས།གལ་ཏེ་མི་ཞིག་གིས་དེའི་སྐོར་ལ་ལབ་གླེང་བྱས་ཚེ་ཁྲིམས་དང་ཆིངས་ཡིག་ལ་འགལ་འཛོལ་བྱས་པར་བརྩི་བཞིན་ཡོད་པ་རེད།གཞན་རྣམས་ལ་མ་འདྲ་ས་ཞིག་ཡོད་པ་ནི།ཁོང་ཚོས་ངོ་རྒོལ་ནི་སྤྱི་དམངས་ཐོབ་ཐང་ཆེད་མ་ཡིན་པར༌།དེ་ནིའགྲོ་བ་མིའི་ཐོབ་ཐང་ཆེད་ཡིན་བརྗོད་ཡོད།སྤྱི་དམངས་ཐོབ་ཐང་ནི་སྲིད་གཞུང་གི་ཁྲིམས་འཛིན་དབང་ཆའི་ཁོངས་སུ་ཡོད་པ་དང༌།འགྲོ་བ་མིའི་ཐོབ་ཐང་ནི་འཛམ་གླིང་མཉམ་འབྲེལ་རྒྱལ་ཚོགས་ཀྱི་རྩ་ཁྲིམས་ཁོངས་སུ་ཡོད་པ་རེད།